Alquileres vacacionales cerca de Shadetree en St. Jacobs en TripAdvisor - Comparar alquileres vacacionales cerca de Shadetree en St. Jacobs, Canadá
Alquileres vacacionales cerca de Shadetree St. Jacobs, Canadá
Alquileres vacacionales cerca de Shadetree
1381 King St N, St. Jacobs, Ontario N0B 2N0, Canadá
A 4.8 kilómetros de Shadetree
A 4.2 kilómetros de Shadetree Mein Warenkorb - ICO Allstars
ICO Full Packages ICO Services ICO Marketing Services ICO Legal Services Token Exchange Services ICO Software ICO Templates & PSDs Webhosting Servers ICO Investor Databases Warenkorb ansehen MVVM Diagram Designer - CodeProject 10,448,336 members (37,981 online) Workspaces Home
Last Visit: 31-Dec-99 18:00 Last Update: 8-Mar-14 23:01Refresh1 Actueel weer in grafieken in Olne | Weerplaza.nl
Uitgebreid weer Olne
Actuele waarneming Olne
Temperatuur in Olne
Windkracht en -richting in Olne
Bedekkingsgraad en wolkenhoogte Olne
Zicht en relatieve vochtigheid in Olne
Luchtdruk in Olne Intiem Tydskrif | Timothy Kieswetter's Blog oor Gesonde Seksualiteit
Category Archives: Intiem Tydskrif
Hier is ‘n versameling van artikels wat Timothy Kieswetter vir die Intiem tydskrif geskryf het.
Posted in Intiem Tydskrif	| 1 Reply
Posted on April 9, 2013 by Timothy Kieswetter
Die man se dryf en sosiale druk om vir sy vrou en gesin finansieel te sorg, forseer baie mans om meer tyd by hulle werk te spandeer as wat hulle dalk sou wou.
Met al hierdie ekstra tyd aan werk bestee, sal dit hartseer wees as die man nie van hierdie besigheidsbeginsels deurtrek na sy huwelik toe nie. So hier is die top 5 eienskappe van ’n suksesvolle CEO.
1. Kry ’n duidelik visie
Mans droom van hulle wittebrood en die vrou van haar troudag, maar bitter min het ’n lang termyn visie vir hulle huwelik. Enige goeie CEO het ’n duidelik idee waarheen hy sy besigheid/huwelik heen wil stuur. Sukses gebeur nie net vanself nie. Dit word gemaak. Met ’n duidelik visie waar jy jou huwelik sien in 5 jaar, 10 jaar en met jul aftrede, gaan julle belangrike besluite vandag kan neem.
Sonder ’n visie gaan jy eendag wakker word langs ’n vrou wat jy jou hele lewe lank ken, maar sy voel soos ’n vreemdeling. Daar is geen intimiteit, passie of eenheid meer tussen julle nie. Want sonder ’n duidelik visie vir julle huwelik, is julle elkeen stadig maar seker besig om doelloos op die lewens-oseaan te dopper. Oorgegee aan die elemente wat julle uitmekaar wil skeur. Maar ’n duidelik visie help julle om saam deur die moeilike tye te gaan.
Die uitdaging vir enige goeie CEO is om nie te wil “micro manage” die hele tyd nie. “As jy iets gedoen wil kry, doen dit jouself” is iets wat nie werk in ’n huwelik nie. Wanneer die CEO ’n taak aan iemand in die besigheid toevertrou het, moet hy nie die hele tyd in meng, oor die persoon se skouer loer en inspring om dit op die ou end self te doen nie. Sulke tiepe gedag roof die werker van enige selfvertroue en motivering vir die toekoms.
Net so in enige huwelik. As die man die take van begroting, inkopies, binnehuis versiering, ens., aan die vrou mee toevertrou het, omdat haar talente en bekwaamheid haar die regte persoon maak vir die werk, dan moet die man haar los om die taak te voltooi.
Vertrou jou vrou genoeg om nie die hele tyd oor te neem nie.
3. Bly op hoogte van die industrie standaarde
Net omdat ’n CEO vandag “top of his game” is, verseker dit hom nie daardie posisie in die toekoms nie. Die besigheidswêreld is een wat konstant verander en ontwikkel, en as die CEO nie op hoogte bly van die industrie tendense nie, sal hy baie vinnig homself sonder ’n werk vind.
Die huwelik is ook so. Vandag is jy jou vrou se Casanova, môre slaap jy in die hondehok.
Baie mans is skuldig om nie aan te hou belê in hulle huwelik nie. Vlerksleep is nie net iets wat die man moet doen om die vrou genoeg te beïndruk om ja te sê om met hom te trou nie, maar dit is iets wat hy elke oomblik in sy huwelik moet aanhou om aan aandag te gee.
4. Ontwikkel ’n sterk ondersteuningspan
Sodra enige CEO begin dink dat hy die kat se snor is en dat alle sukses hom toekom, kan jy maar gewaarborg wees dat die mense waarmee hy werk baie sterk negatiewe gevoelens teenoor hom het.
’n Goeie CEO verstaan dat dit meer as net die baas neem om ’n suksesvolle maatskappy te bestuur, dit neem ’n sterk ondersteuningspan. Die oomblik wanneer ’n man voel dat hy die belangrikste persoon is in die huwelik en dat dit sy manier of geen manier van doen is nie, kan ek jou verseker daar is ’n hoogs ongewaardeerde vrou agter hom.
God het nie die man gemaak om oor sy vrou te heers soos ’n koning oor sy slawe nie, maar eerder hom Koning van die huis gemaak om saam met sy Koningin te heers.
5. Goeie kliënte diens
Sonder gelukkige kliënte sal enige maatskappy sukkel om die CEO se pos te regverdig. Die CEO is nie daar om homself te verryk nie, maar is daar om iets vir iemand te beteken buite homself. Presies so in ’n huwelik. Die kliënte van enige huwelik is die mense buite jou in die huwelik. Die man moet sy vrou en sy kinders se behoeftes, begeertes en bekommernisse bo sy eie plaas as hy sy pos as CEO van die huwelik wil behou.
Neem die ywer wat jy voel in jou besigheid en plaas dit ook in jou huwelik sodat jy in albei ‘n uitstekende besturende direkteur is!
Download die volledige e-boek “Wees die CEO in jou Huwelik” vanaf www.gesondeseks.co.za
Posted in Intiem Tydskrif	| 2 Replies
Posted on January 29, 2013 by Timothy Kieswetter
Posted in Intiem Tydskrif	| 3 Replies
So berei jy ‘n romantiese ete vir vroulief voor
Posted on December 7, 2012 by Timothy Kieswetter
Daar is al baie gespekuleer oor wat alles ’n romantiese ete behels, watse aphrodisiac kosse om voor te berei tot die hoeveelheid gegeurde kandelare om op te steek, maar as jy dit reg doen…
… sal dit nie saak maak of jy vir haar gebrande toast of ’n driegang maaltyd opdis nie. Dit sal eindig met haar wat vir jou dankie sê nes jy daarvan hou.
Die meeste mans word afgesit van die romantiese ete idee omdat hulle nie hulleself as ’n goeie kok beskou nie. Maar hier is die geheim agter elke romantiese ete – Dit is nie wat jy vir haar doen nie, maar wat jy raaksien wat sy vir jou elke dag doen. Die romantiese ete is ’n goeie aand uit en ’n geliefde intieme aand wat dalk nog vir ’n dag of twee jou vrou op wolk nege gaan hou, maar na ’n week van die normale dag tot dag vereistes, is daar niks meer wat oorbly van die romantiese ete nie. Wat sal gebeur as jy nie net ’n goeie romantiese ete vir haar opdis nie, maar ook vir haar iets gee wat sy elke dag in haar normale lewe aan jou laat dink en warm gevoelens vir jou koester?
Dit is nie wat jy doen nie, maar wat jy raaksien wat sy vir jou doen!
Saam met enige romantiese ete wat jy haar mee bederf, moet jy dit duidelik maak dat hierdie is maar net ’n klein teken van jou waardering vir die etes wat sy elke dag vir jou en die gesin maak. Komplimenteer haar op die dinge wat jy al van self sprekend geneem het, soos om elke aand aandete te maak. Koppel hierdie gevoel van die romantiese ete aan die normale elke dag roetine en jou romantiese aand voordele sal baie langer geniet kan word.
Ontbyt in die bed en seks in die kombuis.
Hoe meer onverwags die ete, hoe meer romantiese punte is daar vir jou. So moenie te veel verwag om haar te beïndruk om iets spesiaals te doen op haar verjaarsdag, Valentynsdag of op julle huweliksherdenking nie. Dit word van jou verwag! Maar as jy sommer maar net en vir geen rede vir haar kos in die bed bring, mag jy dalk net seks in die kombuis kry. Breek weg van die normale met kos en met seks. ’n Gesonde huwelik is een waar daar nog misterie aan gekoppel is. Moenie toelaat dat julle in die boring groef verval nie.
Ontbyt in die bed…
Staan ’n bietjie vroeër op as sy en gaan sit die ketel en oond aan. In plaas van die normale bacon en eiers, maak vir haar ’n bacon-eier-muffin. Haal ’n muffin-tray uit en smeer botter of spray nonstick. Neem ’n gewone sny van brood en sny die kante af. Plaas ’n gesnyde brood in elke muffin houer en druk dit af dat dit die onderkant van ’n muffin vorm. Breek een eier in die middel van elke “brood-muffin”. Jy kan dit ook opvul met tamaties, groenpeper, mushrooms en bacon stukkies. Top dit af met gerasperde kaas oor die top en sit dit in die oond. Gee so paar minute vir die eier om te bak om die “brood-muffin” te vul. Bedien dit saam met koffie of tee vir jou vrou in die bed, met die boodskap, dat hierdie maar net ’n klein blyk van waardering is vir alles wat sy elke dag vir jou doen.
Seks in die kombuis…
Die beste manier om enige ete romanties te maak is om dit saam te maak. Dit is nou al ou nuus dat seks vir ’n vrou begin in die kombuis. Of altans enige ander plek as in die slaapkamer. ’n Vrou moet nie net voel dit is nog ’n huweliksplig wat sy moet verrig voordat sy moet gaan slaap nie. Ruim die huis op, maak aandete, sit kinder in die bed en plesier manlief in die slaapkamer! Gee vir haar die boodskap dat jy saam met haar in die huwelik is as ’n gelyke. Wanneer jy weer jou vrou sien voor die stoof staan en kos maak, moet jy dadelik terug dink aan die fliek “Ghost”, waar Patrick Swayze agter Demi Moore kom staan en saam met haar die pottery doen. Seks in die kombuis is nie om regtig in die kombuis seks te hê nie, maar om die alledaagse van aandete te maak, ’n romantiese twist te gee. Maak seker dat wortels sny en vleis braai nog nooit so eroties was nie!
Posted in Intiem Tydskrif	| Leave a reply
Q & A “Gesonde drank gebruik in huwelik!?”
Posted on November 19, 2012 by Timothy Kieswetter
Hierdie vraag en antwoord verskyn in die Intiem tydskrif Des/Jan uitgawe. www.intiem.co.za
Ek is hierdie jaar 5 jaar getroud.. ek het my man ontmoet waar hy n gereelde drinker was, hy hou van sy drank.
Ek het nie veel daarin gelees nie want ons is jonk en dis nie abnormal vir n jong man om
Te wil kuier en drink nie,
Maar tyd het aangestap en ek het agter gekom hy drink glad nie minder nie.
Na ons kinders gebore is, het ek baie verantwoordelik begin raak, My man staan nog steeds daar waar hy gestaan het in die lewe. (ek verstaan nou hoekom mans kan se n vrou verander na sy die huwelik kontrak teken) – inteendeel ons wil verantwoordelik raak en mans wil stil staan in die lewe.
Hy drink elke aand tussen 2 en 5 glase drank (of dit nou bier of brandewyn of OBS is)
Ek het al vir hom gesê hy’t n probleem, maar hy se al wanneer hy n probleem het is wanneer hy
Begin bottles per dag drink en in kroeë rond hang ..
Wel my probleem is, hoe hanteer ek dit van my kant af, los ek hom om aan te gaan sal hy dalk in n volledige alcoholic verander en hys nie ‘in my oe” n baie goeie voorbeeld vir ons 2 dogtertjies nie, (nie as hy elke dag drink nie)
Of hou ek aan moan en verloor dalk so my man, want as ek met hom daaroor praat dan baklei ons
My man word nie gou dronk nie, hy sal ook nie in n kroeg gaan rond le nie, hy kan net dood eenvoudig nie
Net n glasie Coke of sprite drink as hy dors is nie, daar moet altyd drank in wees. En even as niemand drink nie
Sal hy nog steeds drink, al drink die res van die mense tee of koffie, hy sal dood eenvoudig sy bottle uit haal en vir Homself skink, (ek hang dan my kop in skaamte)
Is ek verkeerd? Is dit normal, en sal hy dit ontgroei as ek hom net los.
Let wel: ek karring glad nie aan hom hieroor nie, ek sal net nou en dan vir hom vra, waar kry hy geld vir n bottle as daar nie geld is vir kos nie, of ek dink hy drink bietjies baie vanaand.
Timothy Kieswetter antwoord:
Liewe anoniem, jy is verseker nie die enigste vrou wat in hierdie situasie haarself bevind nie. Kom ek begin om vir jou te antwoord op jou vraag, sal hy dit vanself ontgroei? Nee, ek dink nie so nie. Niemand van ons gaan somer net vir geen rede uit enige iets groei nie. Daar moet ’n ontwaking plaasvind. En vir sommige van ons vind so ’n ontwaking slegs plaas nadat ons ons koppe lelik gestamp het. Jou ontwaking het gebeur nadat jy kinders gekry het. Vir sommige vrouens voel ma-word soos een groot kopseer. Maar dit forseer jou om te groei en volwasse te raak.
’n Man aan die ander kant bly vir langer ’n ‘kind’ in baie opsigte want eers was dit hulle moeders wat vir hulle gesorg het en nou is dit hulle vroutjies. Hulle kan nog steeds terug sit en doen wat hulle wil.
Maar hier kom die probleem om die hele tyd jou man se drank probleem op te bring. Hy dink nie dit is ’n probleem nie, want volgens hom moet hy eers elke dag bottels uitdrink en in die kroeg eindig, voordat hy ’n probleem het. (Wat vir my sê daar is iemand in sy kinderjare wat vir hom hierdie voorbeeld gestel het) So om elke keer met hom te baklei oor sy drankprobleem en hy is nie in die kroeg nie, gaan hy net jou bekommernis afskryf aan vroulike bitchiness.
So hier is wat jy aan hom moet kommunikeer. Hoekom is sy huidige drank gebruik vir jou ’n probleem?
Tree hy anderste op as hy dronk is? Praat hy sleg met jou? Is hy kortaf met die kinders dan?
Jy moet vir hom wys dat sy huidige drank gebruik al sit hy nie in die kroeg nie, ’n probleem is.
Maar as jy slegs ’n probleem het met die drank omdat dit sosiaal sleg lyk of dat dit nie jou smaak is nie, dan stel ek voor jy ondersoek jou hart vir die eintlike probleem en ware issue. Dalk is dit omdat jy voel jy is die enigste ouer en dat hy jou nie genoeg help nie? Dan het die probleem niks te doen met sy drank gebruik nie, maar dat jy uitgeput en alleen voel. Kommunikeer dit so oor aan hom en los die drank, want dit is dan nie die rede hoekom jy so kwaad voel nie.
Posted in Intiem Tydskrif, Vraag & Antwoord	| 1 Reply
Posted in Intiem Tydskrif	| 4 Replies
Mans die jagter? of net jags?
Posted on August 4, 2011 by Timothy Kieswetter
Wat om te doen met hierdie oeroue jagdrang wat so elke nou en dan kop uitsteek
Verbeel jou jy het in ’n grot gewoon. Jy is die man, die jagter, vroegoggend uit op soek na jou prooi. Jy gebruik al jou instinkte en sintuie om suksesvol te jag. Jy sleep jou vangs terug grot toe en vlek dit oop oor die kole. Jy kyk rond en roep vir vroulief. Sy antwoord saggies vanaf die rooster bo-op die kole: “Mooi, my jagterman. Jy het my weer gevang.”
Wat is hierdie oeroue jagtersinstink van ’n man? Ek wonder of ons dit nie dalk ’n bietjie verkeerd verstaan nie. Ek dink nie ons was ooit veronderstel om die skoner geslag te jag nie. Dit werk dalk vir jou as jy ’n biologiese rede soek om die hele tyd “jags” te wees of as jy daarvan hou dat vroulief ook jou gevangene is. Altwee hierdie geloofsoortuigings sal nie vir jou ’n goeie Goddelike fondasie en kans gee in jou huwelik nie. As ons God se Adam- en Evaplan bestudeer, begin hierdie jagtersinstink van ons heeltemal ’n ander betekenis aanneem. Dit is nie die feit dat ons ’n jagdrang het wat ek bevraagteken nie, maar eerder wát dit is wat ons jag. Adam het nooit vir Eva gejag nie, maar hy moes vír haar jag.
Om vir jou vrou te jag, maak ’n baie groot verskil in hoe ’n man homself sien, asook hoe hy na sy vrou kyk. Die man wat vír sy vrou jag, neem ’n beskermende rol in teenoor die selfbevredigende rol van ’n man wat vroue jag. Vir eersgenoemde gaan dit meer oor sy vrou se gevoelens as wat dit oor sy eie seksuele drange gaan. Hy is ’n man wat grootgeword het en besef het die lewe draai nie om homself nie. Die manier hoe hy na sy vrou kyk, is ook anders as die man wat vroue jag. Vir hom is sy vrou sy gelyke, sy metgesel, in plaas van slegs ’n spogtrofee.
As ons terug na Adam se storie toe gaan, kan ons sien dat hy ’n beter kans gestaan het om in die paradys te bly as hy die slag gejag het in plaas daarvan om met die ding te speel. Die slang het vir Eva versoek, want sy was die kwesbaarste een van die twee. En die beste manier om jou vrou se kwesbaarheid te beskerm, is om vir haar te jag. Al die versoekings in die huwelik, by die huis, werkplek, familie en vriendekring – dit is die man se plig en voorreg om dit alles te jag in sy vrou se naam.
Hierdie is nie ’n verhaal van twee verskillende soorte mans nie, maar van een man. Ons almal is uit dieselfde klip gekap en hierdie “jagsheid” versus “jag vir my vrou” is iets wat elke moderne man nog mee worstel. Die sleutel lê nie daarin om die perfekte vrou te kry nie, maar eerder om die ware jy te ontdek. Hierdie transformasie van selfsugtigheid tot verantwoordelikheid spreek van grootword. Nee, mán word! Dit is elke man se uitdaging. Want jag gaan ons jag. Die vraag is wát vir wié?
MY MAN SE WERK STEEL ONS HUWELIK
Posted on June 1, 2011 by Timothy Kieswetter
MY MAN SE WERK STEEL ONS HUWELIK“Kan julle asseblief ‘n artikel plaas oor hoe ‘n vrou dit moet hanteer as haar man ‘n beroep beklee wat hom gereeld van die huis af wegneem en veroorsaak dat hy gevolglik sy gesin tweede moet plaas ter wille van sy werk. Vriende en familie sê bloot dat ek as vrou dit moet verstaan, my man moet respekteer en aan sy behoeftes moet voorsien. Dat my behoeftes buigbaar moet wees, maar hoe bereik ons daardie punt waar daar aan beide van ons se behoeftes voldoen word?” – Nadia
Timothy Kieswetter, ‘n Bybel- en seksualiteitskenner, antwoord:
Ek dink dat jou behoeftes net so belangrik soos jou man s’n is. Dit gebeur té gereeld dat ‘n man sý ding doen en ‘n vrou hare. Dit los een of albei van julle gefrustreerd en uitgeput. Dit hoef egter nie so te wees nie, Nadia. Ek glo ook nie dit is hoe God dit bedoel het om te wees nie. Hy het Eva gebring om vir Adam te help. Nie om sy slaaf te wees of agter hom skoon te maak nie, maar om hom te help met dieselfde taak wat God vir Adam gegee het. Ek glo ‘n bietjie vooruitbeplanning kan wondere vir enige huwelik verrig. Dit is maklik om een dag op ‘n keer te leef en dit hou sekere voordele in, maar jy word maklik vasgevang in jou huidige situasie. Ek vra altyd vir paartjies om my te vertel van hul vyf-, tien- en 25-jaar doelwitte en planne. Die meeste van die tyd kan hulle nie vir my ‘n antwoord gee nie. Kom ons veronderstel dat jy en jou man ‘n duidelike doelwit en plan het oor waar julle wil bly, wanneer julle kinders wil kry en so meer . . . dan sal dit vir julle makliker wees om tydelike opofferings te maak. Maar as die toekoms wat julle vir julself beplan, nie van hom vereis om ‘n werk te aanvaar wat die meeste geld huis toe bring nie, sal dit makliker wees vir hom om ‘n ander werk te soek wat beter by jul plan inskakel. Wanneer julle weet waarnatoe julle mik, raak die dag-tot-dag se vrag makliker om te dra.
Raak deel van ons Facebook groep http://www.facebook.com/gesondeseks
Posted in Intiem Tydskrif, Vraag & Antwoord	| Leave a reply
Hoe Eva haar Adam kan help
Posted on May 16, 2011 by Timothy Kieswetter
Help jou Adam só
Ek kan nie hierdie onderwerp aanvat sonder om eers ŉ draai in die Tuin van Eden te gaan maak nie . . . dus moet ek wegspring met Adam se intense behoefte vir geselskap! Ja Adam was nie meer lus vir die alleenheid nie en wou ook iemand gehad het met wie hy sy lewe kon spandeer. Ek is seker daarvan Adam het nie iemand so sensueel soos Eva in gedagte gehad nie en hy was aangenaam verras gewees!
God het Adam aan die slaap gemaak en vir Eva uit sy ribbebeen gemaak; iemand wat hom kon help en vir hom ŉ pasmaat kon wees. Eva het op die toneel verskyn en dit was Adam se plig om haar in te lig oor die verbode vrug. Onthou dat God vir Adam hierdie opdrag gegee het nog voordat Hy vir Eva gemaak het.
Dit maak nou bietjie meer sin hoekom die satan sy kans met Eva eerder as met Adam geneem het! Dit was makliker om Eva te laat wonder of God werklik dié opdrag gegee het aangesien sy dit nie eerstehands by God gehoor het nie. Sy het tien teen een gedink dat God nie rêrig die opdrag gegee het nie, maar dat Adam dit uit sy duim gesuig het sodat hy alleen van die lekker vrugte kon eet!
Wat vir my die interessantste van hierdie hele fiasko is, is dat Adam die heeltyd langs Eva gestaan het terwyl die slang besig was om haar in die versoeking te stel! Die Bybel sê dat nadat Eva van die verbode vrug geëet het, het sy vir Adam wat langs haar gestaan het ook ŉ happie laat vat! Nou vir wat het Adam nie vir Eva beskerm nie? Hy het tog geweet dat die slang besig was om met Eva se kop te smokkel en tog het hy stilgebly en maar die hap gevat.
Mens kan ook nie Adam te veel kwalik neem nie – dit was immers ŉ kaal en sexy vrou wat dit vir hom aangebied het . . . Geen man kan nee sê vir so iets nie! Navorsing het bewys dat as bloed eers na ŉ man se pelvis toe gevloei dan is daar nie meer genoeg bloed in sy brein oor om te lekker te dink nie! Hoekom dink jy gebruik advertensie-maatskappy steeds mooi vrouens om produkte te adverteer? Mans kan tot vandag toe nie nee sê vir ŉ mooi vrou nie veral nie as sy nog raps geklee is nie!
So wie se skuld dink jy nou was die sondeval gewees?! Adam en Eva het ewe veel skuld aan die sondeval gehad! Nie een van die twee het gedoen wat God hulle beveel het om te doen nie. Adam het nie vir Eva teen die slang beskerm nie en Eva het nie geglo dat hy die waarheid praat nie.
Dit klink vir my of daar effens van ŉ “trust issue” tussen die twee was. Om waarlik lief te kan hê moet jy iemand onvoorwaardelik vertrou – jy moet jouself kan oopstel. Julle moet albei naak en kwesbaar voor mekaar kan staan sonder om iets vir mekaar weg te steek. Dit is wat dit beteken om waarlik intim met mekaar te wees! Ek praat nie hier van net fisiese naaktheid nie, maar ook van emosionele en geestelike naaktheid. Jy moet jouself aan jou eggenoot kan ontbloot – seksueel, fisies, geestelik en emosioneel.
Die vraag is of jy kwesbaar voor jóú man staan? Vertel jy hom van jou diepste seer en jou diepste geheime? Vertrou jy hom met jou mees intiemste gedagtes? Ons kan nie waarlik liefhê sonder om hierdie risiko te vat nie. Ongelukkig het baie mense se huwelik in hierdie groef verval – die huwelik gaan nie meer oor twee mense wat hulle vir mekaar oopstel nie, maar dit word ŉ instansie waar jy jouself van jou eggenoot moet beskerm. Wanneer jy jouself teen jou maat moet beskerm, maak jy jouself terselfdertyd toe en kan julle nie waarlik intiem wees nie.
Dus Eva se grootste probleem was dat sy nie haar man geglo het nie. As jy nie jou man kan glo nie, kan jy hom ook nie vertrou om die leier van jul huisgesin te wees nie. As jy hom nie kan glo nie, kan jy hom nie volg nie en kan jy nie onder sy beskerming wees nie.
Aan die ander kant kan ons Adam kritiseer omdat hy nie Eva beskerm het teen die slang nie. Hy kon baie maklik vir die slang gesê het dat God wel so gesê het en Eva die versekering gegee het dat God dit wel verbied het. Dit sê ook vir my dat daar ŉ gebrek aan kommunikasie tussen die twee van hulle was. Die hele sondeval kon moontlik verhoed geword het as die twee net ordentlik met mekaar gepraat nie!
Dit kan só maklik gebeur dat paartjies na baie jare se huwelik net twee individue word wat onder dieselfde dak bly. Julle is so gewoond aanmekaar dat julle dit nie meer nodig vind om met mekaar te praat nie. Julle neem dalk net aan dat die ander een dit weet of julle dink nie eers dis nodig dat hulle dit enigsins weet nie! Wanneer julle nie meer kommunikeer nie, beteken dit ook dat julle julself nie meer vir mekaar ontbloot nie. Julle steek dalk nie noodwendig iets opsetlik weg nie, maar julle deel ook nie meer julle lewens en diepste gevoelens met mekaar nie.
Dit maak nie saak of jy een jaar of vyftig jaar lank getroud is nie. Solank as wat jy en jou eggenoot naak voor mekaar kan staan sonder om enige iets weg te steek, sal julle altyd intiem met mekaar verbind bly. Ek wil sover gaan om te sê dat julle ook altyd verlief sal bly as julle altyd oop en eerlike kommunikasie tussen mekaar sal toelaat.
Dis belangrik om te besef dat God Adam en Eva apart gemaak het. Adam was al ŉ hele rukkie op die aarde voordat God vir Eva gemaak het. Ons praat so maklik van ons eggenoot as ons beter helfte – ek vind hierdie term baie hartseer omdat God ons apart as heel persone geskape het. God het nie twee halwe mense gemaak wat saam een hele mens maak nie! Ons het ook ongelukkig die idee in ons koppe dat die lewe eers begin wanneer jy getrou het en voor dan is jy maar net ŉ halwe mens.
God het Adam perfek en heel gemaak sonder enige tekort. Dieselfde met Eva – sy is as heel mens uit Adam se ribbebeen gevorm. Sy kort nie nog ŉ ander helfte om as ŉ volkome mens te kan funksioneer nie. Die probleem in meeste van ons se huwelik kom wanneer ons onself as halwe mense sien en dan ons heelmaking in ons eggenoot gaan soek. Geen mens kan jou ooit heelmaak nie – dis God se werk. Hy is die een wat jou gemaak het en Hy is daarom ook die enigste een wat jou kan heelmaak! Moet my nie verkeerd verstaan nie, jou huweliksmaat kan jou steeds deur hierdie proses help en jou ondersteun.
God het wel gesê dat dit nie goed is vir ŉ man om alleen te wees nie en daarom het hy vir Eva gemaak. God het twee heel mense bymekaar gevoeg om saam ŉ eenheid te vorm. Adam het steeds as ŉ volkome mens gestaan en Eva het ook as ŉ volkome mens gestaan. Dis belangrik om in ŉ huwelik interafhanklik van mekaar te wees en nie afhanklik nie. Dit beteken dat twee mense saam ŉ eenheid vorm sonder om hul individualiteit te verloor. Ons sien dit baie keer wanneer ŉ egpaar se kinders die huis verlaat het. Hulle noem dit die leë-nes sindroom waar ouers nie weet hoe om hulle nuwe identiteit sonder kinders in die huis te hanteer nie. Hulle het hulself so in hul gesin verloor, dat hulle nie meer waardig voel sonder hul kinders nie. Jy moet altyd jou en jou eggenoot se individualiteit behou en belangrik ag binne in die gesin – met ander woorde, jy moet altyd as ŉ volkome enkel persoon kan funksioneer binne in hierdie eenheid van ŉ gesin waarbinne God jou geplaas het. Wanneer twee volkome individue dan bymekaar kom, is hul huwelik baie sterker as wat dit twee halwe mense is wat heelmaking in mekaar soek.
Om op te som kan ons sê dat Adam se skeppingsdoel was oorspronklik om die aarde te bewerk en dit te bewaar. Eva se skeppingsdoel was om hom hiermee te help. Toe die mens egter tot sonde verval het, en hulle uit die Tuin geskop is, was die vloek wat op Adam was dat hy baie hard moes werk en hy moes in die sweet van sy aansien sy brood verdien. Adam se skeppingsdoel het nie verander toe hy uit die Tuin geskop is nie – dit het wel vir hom baie moeiliker geword om hierdie taak te verrig. Dit was skielik nie meer so maklik om te doen wat hy eens op ŉ tyd voor die sondeval gedoen het nie.
Die vrou se rol het ook nie veel verander nie, maar waar sy eers Adam se hulp was moes sy nou aan hom onderdanig wees en met pyn en lyding kinders in die wêreld bring. Haar werk het ook baie moeiliker geword as wat dit oorspronklik was.
Aan die begin het God die man en die vrou as mekaar se gelyke geskape – daar was geen sprake in die Tuin dat Eva aan Adam onderdanig moes wees nie – dit het eers na die sondeval gebeur. Vir ŉ huwelik om te funksioneer soos wat God dit aan die begin bedoel het, moet man en vrou mekaar weer as gelykes kan sien. Ons het ongelukkig in Suid-Afrika so ŉ patriargale samelewing geword dat vrouens steeds minder as mans geag word.
Nou kan mens verstaan hoekom so baie huwelike in die spervuur beland. Geen huwelik kan gelukkig wees as die man meer werd en belangriker as die vrou geag word nie. Só ŉ huwelik kan nooit waarlik intiem wees nie want vir twee mense om waarlik intiem te wees, moet hulle as gelykes voor mekaar staan. Om naak te staan voor mekaar en geen skaamte te ken nie, beteken dat niemand in die huis die broek dra nie! Daar is nie een party wat die heeltyd vir die ander een sê wat om te doen nie. Een party kan nie oor die ander party wil regeer en as heel en volmaakte persone in die huwelik staan nie. Dalk het jy en jou eggenoot nodig om weer terug te keer na julle oorspronklike skeppingsdoel waar julle as twee heel en volkome mense geskape is wat oop en eerlik voor mekaar kan staan.
Die vrou se werk is steeds om haar man te help – dit beteken nie dat jy vir hom moet preek nie! Party vrouens is nogal goed daarmee om hul mans gas te gee en hom meer in sy vooruitgang te stuit as enige iets anders. Maar hoe is jy dan veronderstel om jou man te help as dit nie die manier is om dit te doen nie?
Kom ons begin oor hoe jy hom emosioneel kan help. Nou dit kan moontlik wees dat jy dink dat jou man geen emosies het nie en dat dit tevergeefs is om hom in daardie area te help! Maar God het wel die man met emosies gemaak, of jy dit nou wil glo of nie. Jy kan dus begin deur vir hom die geleentheid te bied om sy emosies met jou te deel sonder om dit af te maak as iets wat geen plek het nie. Vrouens het die geneigdheid om só af te gaan oor hul eie emosies dat daar nie plek gemaak word vir hom om syne te deel nie. Begin dalk deur jou eie emosies terug te hou en hom die geleentheid te gee om syne vir ŉ slag op die voorgrond te skuif.
Jy kan hom ook finansieel help deur ŉ paar slim maniere. Onthou dat dit baie stresvol is vir ŉ man om seker te maak daar genoeg geld in die bank is – dis hoekom ons mans ons hare so gou verloor! Partykeer vergeet vrouens watse stres-implikasies sekere inkopies vir mans kan veroorsaak. Vrouens besef nie altyd die volle finansiële implikasie van ŉ onskuldige koopsessie nie.
Jy kan jou man finansieel help deur hom vooraf te vra hoe iets wat jy graag wil hê, hom finansieel gaan beïnvloed. Dit mag wees dat dit net te veel ekstra stres gaan veroorsaak wat hy dalk nie op daardie stadium van sy lewe nodig het nie en hy weet nie hoe om dit aan jou te kommunikeer nie.
Jou man is dalk nie op ŉ geestelike vlak waar jy graag wil hê hy moet wees nie. Hoe kan jy hom dan help? Nou gaan dit eers nie help om vir hom te preek of Bybelversies onder sy kussing te sit nie!1 Petrus 3:1 sê dat jul vrouens moet aan jul eie mans onderdanig wees, sodat, as sommige aan die woord ongehoorsaam is, hulle ook deur die wandel van die vroue sonder woorde gewin kan word as hulle jul reine, godvresende wandel aanskou het.
As jou man nie saam met jou kerk toe wil gaan nie, help dit nie jy pleit en soebat nie. Oorweeg dit dalk om vir hom te sê dat jy saam met hom by die huis sal bly en saam met hom iets van sy keuse sal doen. Hoe kan ek so iets sê? Jesus het sy dissipels se respek gewen deur hul voete te was. Wys jou man dat jy hom tegemoet sal kom – hy mag dalk net volgende Sondag besluit dat hy ook vir jou ŉ guns sal bewys en saam met jou kerk toe gaan.
Laastens kan jy jou man seksueel help deur anders oor seks te dink. Het jy geweet dat God nie seks net vir die man gemaak het nie maar vir die vou ook?! Seks is nie ŉ man-ding nie, dis ŉ mens-ding! Ongelukkig is daar hierdie siening onder sommige Christenvroue dat ŉ vrou maar op haar tande moet byt en haar man toelaat om saam met haar te slaap want die arme ou kan nie sonder dit lewe nie. God het die vrou biologies gemaak om seks net soveel soos ŉ man te geniet. Maar omdat baie vrouens glo dat seks hulle plig is, word dit in dieselfde kategorie as huisskoonmaak en wasgoedwas geplaas. Dit het so deel van huishoudelike verpligtinge geword dat dit geen wonder is dat sekere vrouens dit nie kan of wil geniet nie!
My professor het altyd vir my gesê dat seks nie tussen die bene is nie, maar tussen die ore. Help jou man seksueel deur reg te dink oor seks. Moenie aan dit dink as net ŉ takie wat jy moet verrig om jou man gelukkig te hou nie. God het ook seks vir jou gemaak om te geniet – Hy wil hê dat dit net so lekker vir jou moet wees as wat dit vir jou man is. ŉ Man se grootste begeerte is dat sy vrou ook seksuele genot uit hul liefdemaaksessie sal put!
Hierdie was nou ŉ hele mondvol oor hoe jy vir jou man ŉ hulp kan wees. Kan jy sien dat dit niks te doen het met afsloof voor die stoof en te maak asof hy alles en jy niks is nie? Hierdie is eenvoudige wenke maar dit mag dalk meer vir jou huwelik doen as wat jy verwag!
The White Bow dieglashuis.wordpress.com/2020/06/05/the… 2 months ago
Ek dink hierdie video gaan my in die hondehok laat beland. #VrydagRecap 6 months ago
2019 was vir my 'n baie lang jaar, maar ook 'n baie goeie jaar. Ek het ook twee van my slegte gewoontes, een addic… twitter.com/i/web/status/1… 7 months ago
Was 'n goeie jaar gewees. 7 months ago
Lyk nie vir my of ek werk toe sal kan gaan vandag nie. En die reën hou net aan val. Lekkerste verskoning om by die… twitter.com/i/web/status/1… 8 months ago